એક પરિવારની વાત છે. ઉચ્ચ હોદ્દા પર કામ કરતાં એ અધિકારીનો બહુ તગડો પગાર છે. ફરજના ભાગરૃપે કેટલીક ફાઈલ્સ પાસ થાય ત્યારે નાનીમોટી ગિફ્ટ આવે. ઘરે લઈ આવે ત્યારે ઘરના બધાં જ રાજી થાય. ધીમે ધીમે એવું થવા લાગ્યું કે એ અધિકારી કોઈ ડિમાન્ડ ન કરે તો પણ એને મોંઘીદાટ ગિફ્ટ અને સોનાની ચીજો ગિફ્ટમાં આવવા લાગી. થોડાં વર્ષો પછી કૅશ પણ આવવા માંડી. ઘરમાં સવલતો વધવા માંડી, ઘરના લોકોની લાઈફસ્ટાઈલ બદલાઈ ગઈ. વિદેશની ટૂર્સ ને બ્રાન્ડેડ ચીજોનું શોપિંગ આમવાત બની ગઈ.